ఎర్రకోటపై నుంచి నాలుగోసారి జాతినుద్దేశించి ప్రసంగించిన ప్రధానమంత్రి నరేంద్రమోదీ తన ప్రభుత్వ ప్రాధాన్యాలను, సమస్యల పరిష్కారమార్గాలను, రానున్న ఐదేళ్ల కాలంలో ఆశిస్తున్న పురోగమనాన్ని ఉద్వేగభరితంగా పూసగుచ్చారు. పౌరాణిక ఉదాహరణలను ఉటంకిస్తూ, లోకమాన్య తిలక్, గాంధీ, లాల్బహదూర్శాస్త్రి వంటి జాతినాయకులను ప్రస్తావిస్తూ భారత సమాజంలోని వివిధ వర్గాలను ప్రత్యేకంగా పరామర్శిస్తూ ప్రసంగించారు. దేశప్రజానీకాన్ని మొత్తంగా ఉద్దేశించినప్పుడు అనునయంగా మాట్లాడారు. శాంతిభద్రతల సమస్యలను సాహసంతో ఎదుర్కొంటున్నందుకు భద్రతాదళాలను ప్రస్తుతించారు. రాష్ర్టాలతో సహకార ఫెడరలిజమ్ అనుసరిస్తున్నామని చెప్పారు. కశ్మీర్ విషయంలో ప్రజలకు ప్రేమను, గుప్పెడు మంది వేర్పాటువాదులకు కాఠిన్యాన్ని ప్రకటించారు. గోరక్షక తీవ్రవాదులకు కూడా నర్మగర్భంగా హితవు చెప్పారు. ఆర్థిక నేరస్థులకు మున్ముందు గడ్డుకాలమున్నదని సూచించారు. అందరికీ కనీస సదుపాయాలు, యువతకు ఉపాధి నైపుణ్యాలు వాగ్దానం చేశారు.కొత్త నినాదాల కల్పనలో ప్రతిభాశాలి అయిన ప్రధాని ‘భారత్ జోడో’ అని జాతికి పిలుపునిచ్చారు. 75 సంవత్సరాల కిందట క్విట్ ఇండియా ఉద్యమం వలసపాలకుల నుద్దేశించి ‘భారత్ ఛోడో’ అని నినదించింది. ఇప్పుడు మనం భారత్ను ఏకత్రితం చేయాలని మోదీ ఉద్ఘాటించారు. 1942 నుంచి ఐదేళ్ల పాటు భారతజాతి ఒక్కటిగా కదలి 1947లో స్వరాజ్యాన్ని సాధించిందని, అట్లాగే, రానున్న ఐదేళ్ల కాలంలో భారత్ ‘సురాజ్యాన్ని’ సాధించుకోవాలని మోదీ పిలుపునిచ్చారు. 2022 సంవత్సరాన్ని భారత్కు మరొక కీలకమజిలీగా మోదీ పరిగణిస్తున్నారు. ఆ సంవత్సరానికి భారత స్వాతంత్ర్యానికి 75 సంవత్సరాలు పూర్తికావడమొక్కటే విశేషమా, కొన్ని జాతీయపత్రికలు కొద్దిరోజులుగా ఊహాగానాలు చేస్తున్నట్టు, అతి త్వరలో ఎన్నికలు వచ్చి, కొత్త ప్రభుత్వ పదవీకాలం ముగిసే సంవత్సరంగా 2022ను భావించాలా– అన్న సందేహం రావడం సహజం. క్విట్ ఇండియా– స్వాతంత్య్రం మధ్య ఉన్న ఐదేళ్ల కాలంతో పోలిక కోసమే మోదీ అట్లా అని ఉండవచ్చు.’అనుసంధానం‘ అన్నది భారతీయ జనతా పార్టీకి అభిమాన ఆదర్శం. తొలి ఎన్డీఏ ప్రభుత్వం కూడా దేశం మొత్తాన్ని స్వర్ణచతుర్భుజి ద్వారా అనుసంధానం చేసింది. నదుల అనుసంధానం కూడా అప్పటి ప్రభుత్వం పదే పదే చెప్పుకున్న లక్ష్యం. మోదీ– షా నాయకత్వంలోని ఎన్డీఏ ప్రభుత్వం కాంగ్రెస్నే కాదు, ప్రాంతీయ పార్టీలు కూడా లేని ఏకశిలా సదృశ రాజకీయ వ్యవస్థ కోసం వ్యూహరచన చేస్తున్నారు. కాంగ్రెస్ హయాంలోనే ప్రక్రియ ప్రారంభమైనప్పటికీ, జీఎస్టీ కూడా ఎన్డీఏ దృష్టిలో భారత్ను ఏకం చేసే విధానమే. బిహార్, తమిళనాడు, బెంగాల్ మొదలైన రాష్ర్టాల్లో ప్రాంతీయ పార్టీలను కలవరపరచడానికి బీజేపీ పట్టుదలగా పనిచేస్తున్నది. రాజకీయ అవసరాల కోసం అధికార పార్టీ అటువంటి పద్ధతులు అనుసరించడం నైతికమైనా కాకపోయినా, వ్యూహరీత్యా సబబైనవే కావచ్చును. విశ్వాసం పేరుతో హింసకు పాల్పడే వారు– అని మోదీ ప్రసంగంలో పేర్కొన్న గుంపుల చర్యలు కానీ, విద్యా సాంస్కృతిక రంగాలతో సహా అనేక రంగాలలో తీసుకువస్తున్న మార్పులు కానీ దేశాన్ని జోడించడానికి పనికివస్తున్నాయా– అన్నది సమీక్షించుకోవాలి. జీఎస్టీకి ఏ ప్రతిఘటనా లేకుండా అంగీకరించిన రాష్ర్టాలు కూడా ఇప్పుడు తమకు జరిగే అన్యాయం గురించి మాట్లాడుతున్నాయి. ఆదాయం కోసం కేంద్రం మీద అతిగా ఆధారపడవలసి వచ్చే వ్యవస్థ సహకార ఫెడరలిజమ్ ఎట్లా అవుతుంది? హిందీ భాషను దక్షిణాదిరాష్ర్టాలపై అతిగా రుద్దడానికి చేసే ప్రయత్నాలు ప్రజలను జోడించేవేనా?ఆర్థిక రంగంలో తమ ప్రభుత్వం తీసుకున్న నిర్ణయాలు ఎంతటి సత్ఫలితాలనిచ్చాయో మోదీ ఘనంగా చెప్పుకున్నారు. నోట్ల రద్దు పర్యవసానాలను దేశం ఇంకా అనుభవిస్తూనే ఉన్నది. అర్థవార్షిక ఆర్థిక సర్వే కూడా మన ఆర్థిక స్థితిగతులపై నిర్మొహమాటమైన వాస్తవాలను చెప్పింది. జీఎస్టీ సఫల ప్రయోగంగా మిగులుతుందా లేదా అన్నది ఇంకా తేలవలసి ఉన్నది. ఆర్థిక నేరాలపై, నల్లధనంపై ప్రభుత్వం చిత్తశుద్ధితో ఉన్నదని ప్రజలలో ఒక నమ్మకం అయితే ఉన్నది. నల్లధనంపై చర్యలు నిజంగా నల్లకుబేరులను దెబ్బతీశాయా లేక, ప్రత్యర్థి రాజకీయపక్షాల నిధులకు మాత్రమే గురిపెట్టాయా- అన్న ప్రశ్న వినిపిస్తూనే ఉన్నది. రాబోయే సంవత్సరాలలో సాధించబోయే లక్ష్యాలను ప్రముఖంగా చెప్పిన ప్రధాని, మూడేళ్ల కాలంలో సాధారణ జనజీవనంలో తీసుకువచ్చిన మెరుగుదల గురించి పెద్దగా చెప్పుకోలేదు. రైతాంగ సంక్షోభానికి ఉపశమనం కానీ, ధరల నియంత్రణ కానీ, భారీ ఎత్తున ఉపాధి కల్పన గానీ జరగలేదని మోదీ కూడా గ్రహించే ఉంటారు.భారత్ను ఏకం చేయాలన్న నినాదం గొప్పది. అది కేవలం ఉద్వేగప్రాయం కాకూడదు. అందరికీ సమభాగస్వామ్యం, అభివృద్ధిలో సమానావకాశాలు, గౌరవప్రదమైన మనుగడ, సాంస్కృతిక సామరస్యం, సహనభావం- అన్నీ ఉన్నప్పుడే ఐక్యత వాస్తవంగా అనుభవంలోకి వస్తుంది. సమష్టి పురోగమనానికి అవసరమైతే ఎంతటి త్యాగానికి కూడా భారతీయులు సిద్ధంగా ఉంటారు. ప్రజలను విడదీయడమే లక్ష్యంగా పనిచేసేవారు రాజకీయవాదులలోనే ఉంటారు. ప్రజలు ఏకం కావాలని నేతలే చిత్తశుద్ధితో కోరుకుంటే సహకరించకుండా ఎవరుంటారు?
errakotapai nunchi nalugosari jaatinuddesinchi prasanginchina pradhaanamantri narendramodi tana prabhutva praadhaanyaalanu, samasyala parishkaaramaargaalanu, raanunna aidella kaalamlo aasistunna purogamanaanni udvegabharitamgaa poosaguchchaaru. pouraanika udaaharanalanu utankistuu, lokamanya tilak, gaandhi, lalbahadursastri vanti jaatinaayakulanu prastaavistuu bhaarata samaajamlooni vividha vargaalanu pratyekamgaa paraamarsistuu prasanginchaaru. deshaprajaaneekaanni mottamgaa uddesinchinappudu anunayamgaa matladaru. saantibhadratala samasyalanu saahasamtho edurkontunnanduku bhadrataadalaalanu prastutinchaaru. raashrtaalatho sahakara federalism anusaristunnamani cheppaaru. kashmir vishayamlo prajalaku premanu, guppedu mandi verpaatuvaadulaku kaatinyaanni prakatinchaaru. gorakshaka teevravaadulaku kuudaa narmagarbhamgaa hitavu cheppaaru. aardhika nerasthulaku munmundu gaddukaalamunnadani suuchimchaaru. andarikee kaneesa sadupaayaalu, yuvataku upaadhi naipunyaalu vaagdaanam chesaru.kotta ninaadaala kalpanalo pratibhaasaali ayina pradhaani ‘bharat jodo’ ani jaatiki pilupunicchaaru. 75 samvatsaraala kindata kwit india udyamam valasapaalakula nuddesinchi ‘bharat chodo’ ani ninadinchindi. ippudu manam bhaaratnu ekatritam cheyalani modii udghaatinchaaru. 1942 nunchi aidella paatu bhaaratajaati okkatigaa kadali 1947loo swaraajyaanni saadhinchindani, atlage, raanunna aidella kaalamlo bharat ‘suraajyaanni’ saadhinchukoovaalani modii pilupunicchaaru. 2022 samvatsaraanni bhaaratku maroka keelakamajiliga modii pariganistunnaaru. aa samvatsaraaniki bhaarata swaatantryaaniki 75 samvatsaraalu poortikaavadamokkate visaeshamaa, konni jaatiiyapatrikalu koddirojulugaa oohaagaanaalu chestunnattu, athi twaralo ennikalu vachi, kotta prabhutva padaveekaalam mugise samvatsaramgaa 2022nu bhavinchala– anna sandeham ravadam sahajam. kwit india– swaatantyram madhya unna aidella kaalamtho polika kosame modii atla ani undavacchu.’anusandhaanam‘ annadi bhaarateeya janata paarteeki abhimana aadarsam. toli ndda prabhutvam kuudaa desham mottaanni swarnachaturbhuji dwara anusandhaanam chesindi. nadula anusandhaanam kuudaa appati prabhutvam pade pade cheppukunna lakshyam. modii– shaa naayakatvamloni ndda prabhutvam congressone kaadu, praantiiya paarteelu kuudaa laeni ekasila sadrusha rajakeeya vyavastha kosam vyuuharachana chestunnaru. congress hayamlone prakriya praarambhamainappatiki, gst kuudaa ndda drushtilo bhaaratnu ekam chese vidhaaname. bihar, tamilanadu, bengal modalaina rashrtallo praantiiya paarteelanu kalavaraparachadaaniki bgfa pattudalagaa panichestunnadi. rajakeeya avasaraala kosam adhikara party atuvanti paddhatulu anusarinchadam naitikamainaa kakapoyina, vyuuhareetyaa sababainave kaavacchunu. vishwaasam paerutho himsaku palpade vaaru– ani modii prasangamlo perkonna gumpula charyalu cony, vidya saamskrutika rangaalatho sahaa aneka rangaalalo teesukuvastunna maarpulu cony deshaanni jodinchadaaniki panikivastunnaya– annadi sameekshinchukovali. jstk e pratighatanaa lekunda angeekarinchina rashrtalu kuudaa ippudu tamaku jarige anyayam gurinchi matladutunnayi. aadaayam kosam kendram meeda atigaa aadhaarapadavalasi vache vyavastha sahakara federalism etla avutundi? hindi bhashanu dakshinaadiraashraatlapa atigaa ruddadaaniki chese prayatnaalu prajalanu jodinchevena?aardhika rangamlo tama prabhutvam teesukunna nirnayaalu enthati satphalitaalanichaayo modii ghanamgaa cheppukunnaru. notla raddu paryavasaanaalanu desham inka anubhavistune unnadi. ardhavaarshika aardhika sarve kuudaa mana aardhika sthithigathulapai nirmohamaatamaina vaastavaalanu cheppindi. gst safala prayogamgaa migulutundaa leda annadi inka telavalasi unnadi. aardhika neraalapai, nalladhanampai prabhutvam chittasuddhito unnadani prajalalo oka nammakam ayithe unnadi. nalladhanampai charyalu nijamgaa nallakuberulanu debbatisaya leka, pratyarthi rajakeeyapakshaala nidhulaku matrame guripettaya- anna prasna vinipistuunee unnadi. raboye samvatsaraalalo saadhinchaboye lakshyaalanu pramukhamgaa cheppina pradhaani, moodella kaalamlo saadhaarana janajeevanamlo teesukuvacchina merugudala gurinchi peddagaa cheppukoledu. raitanga sankshobhaaniki upasamanam cony, dharala niyantrana cony, bhari ettuna upaadhi kalpana gaanee jaragaledani modii kuudaa grahinche untaaru.bhaaratnu ekam cheyalanna ninaadam goppadi. adhi kevalam udvegaprayam kaakuudadu. andarikee samabhagaswamyam, abhivruddhilo samaanaavakaasaalu, gouravapradamaina manugada, saamskrutika saamarasyam, sahanabhavam- annee unnappude aikyata vaastavamgaa anubhavamloki vastundi. samashti purogamananiki avasaramaite enthati tyaagaaniki kuudaa bhaaratheeyulu siddamgaa untaaru. prajalanu vidadeeyadame lakshyamgaa panichesevaaru raajakeeyavaadulaloone untaaru. prajalu ekam kaavaalani nethale chittasuddhito korukunte sahakarinchakunda evaruntaaru?